stanford-oval/wikipedia huggingface dataset:
ריסלסהיים

| --- | --- |
סמל ריסלסהייםסמל ריסלסהיים
תחנת הרכבת של ריסלסהיים, 2012
תחנת הרכבת של ריסלסהיים, 2012
 מדינה:  גרמניה גרמניה
 מדינה פדרלית:  הסן הסן
 מחוז:  גרוס-גראו
 ראש העיר:  פטריק בורגהארדט (CDU)
 שטח:  58.3 קמ"ר
 גובה:  88 מטרים
 אוכלוסייה:  ‏
  ‑ בעיר:  67,277 (31 בדצמבר 2022)
  ‑ צפיפות:  1,000 נפש לקמ"ר (2012)
 קואורדינטות:  50°0′0″N 8°26′0″E﻿ / ﻿50.00000°N 8.43333°E﻿ / 50.00000; 8.43333
 אזור זמן:  UTC +1
 www.ruesselsheim.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונירוסלסהיים(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונירוסלסהיים(למפת הסן רגילה) ויסבאדן פרנקפורט קאסל דרמשטאדט אופנבך על המיין הנאו גיסן מרבורג פולדה ריסלסהיים ריינלנד פפאלץ  נורדריין-וסטפאליה סקסוניה התחתונה  תור. בוואריה באדן-וירטמברגרוסלסהיים(למפת הסן מוגדלת) ויסבאדן פרנקפורט קאסל דרמשטאדט אופנבך על המיין הנאו גיסן מרבורג פולדה ריסלסהיים ריינלנד פפאלץ  נורדריין-וסטפאליה סקסוניה התחתונה  תור. בוואריה באדן-וירטמברגרוסלסהיים  he tabBackground:;tabBorder:#aaa;defaultTab:0;
ריסֶלְסְהַיים על המיין (בגרמנית: Rüsselsheim am Main) היא העיר העשירית בגודלה במדינת הסן שבגרמניה. העיר שוכנת במחוז גרוס-גראו (Groß-Gerau) ברגירונגסבצירק דרמשטאדט. ריסלסהיים ממוקמת בין פרנקפורט למיינץ, נחשבת לפרבר של פרנקפורט, והיא אחת משבע ערים בעלות מעמד מיוחד בהסן. העיר שוכנת על הגדה הדרומית של נהר מיין, כמה קילומטרים מזרחית למפגשו עם נהר ריין.
ריסלסהיים זכתה להכרה בינלאומית בעקבות מפעלי יצרן הרכב אופל הממוקמים בעיר. חלקו הדרומי של נמל התעופה הבינלאומי של פרנקפורט נמצא בשטח השיפוט של ריסלסהיים.
ערים תאומות

לריסלסהיים ארבע ערים תאומות:
צרפת אוורה, צרפת (מ־1961)
הממלכה המאוחדת רוגבי, אנגליה, הממלכה המאוחדת (מ־1977)
פינלנד וארקאוס, פינלנד (מ־1979)
הונגריה קצ'קמט, הונגריה (מ־1991)
ראש עיריית ולדיווסטוק

ראש עיריית ולדיווסטוק (ברוסית: Глава города Владивостока) היא המשרה הרמה בעיר ולדיווסטוק והוא בעצם האישיות הבכירה שמנהלת את ענייני העיר ומייצג אותה בפני הממשל הפדרלי. המינהל הציבורי בוולדיווסטוק הוצג בשנת 1870, 10 שנים לאחר הקמת העיר. תחילה החזיק בה יעקב לזרביץ' סמיונוב. עם זאת, עמדה זו לא הייתה מנהלית, אלא תואר כבוד.
סמכויות

בהתאם לאמנת העיר וחוקי עזר עירוניים של ולדיווסטוק, ראש העיר הוא ראש הרשות המבצעת בעיר ואחראי על פיתוחה הכלכלי והחברתי של העיר, מנהל את משאבי ותשתיות העיר ותפקידי ביצוע נוספים כדוגמת:
ייצוג העיר מול הממשל הפדרלי וגופים אחרים של השלטון המקומי וייצוג העיר בטקסים ואירועים בינלאומיים;
חותם על חוקים ותקנות שאושרו על ידי הדומה העירונית של ולדיווסטוק, הגוף העירוני המחוקק. בסמכותו אף שלא לחתום ולא לאשר חוקים;
חותם על הסכמים הנוגעים לעיר ולדיווסטוק;
מרכיב את האדמיניסטרציה של העיר (העירייה) ומנהל אותה, יכול לפזר את העירייה וקובע את המבנה שלה;
ממנה ומפטר את התובע הכללי של העיר וראשי הסניפים האזוריים של ארגוני הממשל הפדרלי;
מציע לנשיא רוסיה ולראש ממשלת רוסיה הצעות חוק הנוגעות לעיר ולדיווסטוק;
ממנה ומפטר את נציגי ולדיווסטוק באספה הפדרלית של רוסיה;
ממנה ומפטר את נציגיו בדומה העירונית;
מגיש לדומה העירונית הצעות חוק;
אם נשקפת סכנה לחיי תושבי העיר, בסמכות ראש העיר להטיל עוצר.
ראשי העיר > תקופת האימפריה הרוסית

ב-21 בנובמבר 1875 בוולדיווסטוק נערכו הבחירות הראשונות לראש העיר בתולדות ולדיווסטוק. בתקופה שבין 1875 ל-1922 עמדו בראשות ולדיווסטוק:
| שם | שנות כהונה |
| --- | --- |
מיכאיל קוזמיש פיודורוב: 1875-1883, 1891-1902
איגנטיי יוסיפוביץ' מקובסקי: 1883-1891
אלכסיי איוואנוביץ' נבזורוב: 1902
ויקטור אננייביץ' פאנוב: 1903-1905
איוואן אינוקנטייביץ' צימרמן: 1905-1910
וסילי פטרוביץ' מרגריטוב: 1910-1914
איוואן אלכסייביץ' יושצ'נקוב: 1914-1917
אלכסיי פיודורוביץ' אגארב: 1917
ראשי העיר > תקופת מלחמת האזרחים

| שם | שנות כהונה |
| --- | --- |
קונסטנטין סוחאנוב: 1917-1918
בדיורה: 1918
יבגני ניקולאייביץ' גזחוס: פברואר 1919 - 1920
פיוטר דרבר: 1918
אואוי סוז'יו: 1918
וורד ג'ון כריסטופר: 1918-1919
סטפן פיצ'ון: 1918-1919
ויליאם סידני גרייבס: 1918–1919
סרגיי לאזו: 1920
ראשי העיר > תקופת השלטון העצמי הלבן

| שם | שנות כהונה |
| --- | --- |
אינוקנטי ירמייב: 1920-1922
א. ליאיקר: 1922
מיכאיל דיטריכס: 1922
ראשי העיר > התקופה הסובייטית

| שם | שנות כהונה |
| --- | --- |
קונסטנטין פיודורוביץ' פשניצין: 1923
יאן בוריסוביץ' גמרניק: 1923-1924
איוואן וסילייביץ' פופוב: 1924-1925
ניקולאי ניקיפורוב: 1925–1929
מרקורי שטרקוב: 1929–1931
מיכאיל וולסקי: 1931–1933
סרגיי אנדרייב: 1933
איליה אלכסנדרוביץ': 1934
פיוטר בוריסוב: 1934
ולדימיר סמולין: 1934–1936
ניקולאי יגורוב: 1936–1937
ולדימיר ניקולאייב: 1937
זכאר אמלין: 1937–1938
אלכסנדר קורינצ'נקו: 1938
גריגורי קראבצ'וק: 1938
ניקולאי יגורוב: 1938
איליה וסילייב: 1938
ניקולאי בליקין: 1939–1942
ארסני מייחרובסקי: 1943–1944
ולדימיר מולוקוב: 1944–1950
ניקולאי בורודקין: 1950–1952
וסילי יאסינסקי: 1952–1956
בוריס אברקין: 1957–1962
גאורגי ודב: 1962–1963
ויאצ'סלב דודורוב: 1963–1965
קונסטנטין קרבצ'נקו: 1965
איוואן קורולקוב: 1965
גריגורי סרדה: 1965–1967
וסילי אורלוב: 1967–1972
ולדימיר ספרונוב: 1972–1975
דמיטרי גגארוב: 1975–1978
ויקטור נצ'איוק: 1978–1985
אנטולי גולוויזין: 1985–1989
קונסטנטין דולוב: 1989 - אפריל 1990
בוריס פאדייב: אפריל 1990 - 14 ביולי 1990
יבגני בלינוב: 15 ביולי 1990 - פברואר 1992
ראשי העיר > תקופת הפדרציה הרוסית

מאז 1990 נערכים בחירות לראשות העיר, למעט הפסקה בשנים 2008–2012.
| שם | שנות כהונה |
| --- | --- |
ולדימיר יפרמוב: פברואר 1990-סוף 1992
ויקטור צ'רפקוב: 26 ביוני 1993 - 23 בדצמבר 1994, 22 באוקטובר 1997 - 11 בדצמבר 1998
קונסטנטין טולסטושיין: דצמבר 1994-אוגוסט 1996
יורי קופילוב: 1998‏-2000, 20 ביוני 2000 - 18 ביולי 2004
ולדימיר ניקולאייב: 18 ביולי 2004-20 בפברואר 2008
יורי קורן: 28 בפברואר 2007-1 באוקטובר 2007
אולגה קוזרצסקאיה: 1 באוקטובר - 1 בדצמבר 2007
אלכסנדר ברבאנוב: 1 בדצמבר - 7 בדצמבר 2007
אלכסנדר מלניק: 7 בדצמבר 2007-פברואר 2008
איגור קובאלב: פברואר-1 באפריל 2008
ויטאלי מוטובין: 1 בפברואר - 18 במאי 2008 .
איגור פושקריוב: 18 במאי 2008 - 3 בנובמבר 2017
אלכסיי ליטווינוב: 2 ביוני- 27 ביוני 2016, 30 בנובמבר-21 בדצמבר 2017
קונסטנטין לובודה: 27 ביוני 2016 - 18 באפריל 2017
קונסטנטין מז'ונוב: 18 באפריל - 30 בנובמבר 2017
ויטאלי ורקיינקו: 21 בדצמבר 2017-28 במרץ 2019
אולג גומניוק: 28 במרץ 2019 - 18 במאי 2021
קונסטנטין שסטקוב: 18 במאי 2021 - ואילך
ראו גם

עיריית ולדיווסטוק
הדומה העירונית של ולדיווסטוק
רונאן קיטינג

| --- | --- |

קיטינג, 2012
 לידה:  3 במרץ 1977 (בן 47) דבלין, אירלנד 
 מוקד פעילות:  אירלנד 
 תקופת הפעילות:  מ-1993 
 סוגה:  מוזיקת פופ 
 סוג קול:  בריטון 
 חברת תקליטים:  פולידור רקורדס 
 בן או בת זוג:  Storm Keating (2015–?) 
 www.ronankeating.com
 פרופיל ב-IMDb
 
רונאן קיטינג (נולד ב-3 במרץ 1977) הוא זמר-יוצר, מוזיקאי ופילנתרופ אירי.
כאמן סולו, קיטינג מכר למעלה מ-20 מיליון תקליטים ברחבי העולם לצד 25 מיליון התקליטים שמכר עם להקת בויזון. באוסטרליה, הוא ידוע בעיקר כשופט בגרסה המקומית של אקס פקטור, בשנים 2010–2014. קיטינג פעיל צדקה וייסד את קרן מארי קיטינג, אשר מעלה את המודעות לסרטן השד ונקראת על שם אמו, שמתה מהמחלה בשנת 1998.
ביוגרפיה

קיטינג נולד בדבלין כצעיר מבין חמישה ילדים. הוא גדל בדבלין ובמחוז מית'. אביו, גרי קיטינג, היה נהג משאית; ואמו מארי הייתה ספרית. יש לו אחות אחת: לינדה, ושלושה אחים: סיאראן, ג'רארד וגארי. הוא היה אתלט וייצג את אירלנד במספר טורנירים, וזכה בתואר אלוף אירלנד עד גיל 13 בריצת 200 מטר.
בשנת 1993, נבחר קיטינג בן ה-16 להיות חבר בלהקת בויזון, והיה החבר הצעיר ביותר בלהקה. הלהקה הופיעה במועדונים ופאבים שונים לפני שהוחתמו על ידי חברת PolyGram ב-1994 והוציאה גרסת כיסוי של השיר "Working My Way Back to You"  וגרסת כיסוי לשיר "Love Me for a Reason" שהצליחו במצעדי הפזמונים.
בשנים 1994–1999 הוציאה "בויזון" 17 סינגלים, 3 אלבומי אולפן ואלבום אוסף אחד לפני שהתפרקה בשנת 2000.
לאחר התפרקות הלהקה הקליט גם מספר אלבומי סולו, ב-1997 הנחה את תחרות האירוויזיון שנערכה בדבלין. ב-1998 הנחה את תחרות "מיס עולם" לצד עדן הראל, ובאותה שנה גם הגיש את טקס פרסי המוזיקה של MTV אירופה.
ב-2006 הצטלם בעירום למגזין קוסמופוליטן והופיע בפני צ'ארלס, נסיך ויילס בחגיגות שלושים שנה להקמת קרן הנאמנות של הנסיך.
ב-5 בנובמבר 2007, קיטינג אישר שבויזון יתאחדו להופעה מיוחדת באירוע ההתרמה השנתי של ה-BBC‏, "Children in Need". אחר כך הם יצאו לסיבוב הופעות באולמות ענק ואצטדיונים ב-29 ערים. אוסף הלהיטים הגדולים של הלהקה עם שני סינגלים חדשים יצאה לאור בשנת 2008 ונמכר ב-700,000 עותקים. סטיבן גייטלי, חבר קרוב וחבר ללהקה של קיטינג, מת ב-10 באוקטובר 2009 מבצקת ריאות.
ב-2009 נמנה בין כותבי השיר "Believe Again" שייצג את דנמרק באירוויזיון באותה שנה.
ב-2010 החל לשמש כשופט ומנטור בגרסה האוסטרלית של התוכנית The Voice.
ב-2014 ביצעה את קטעי השירה של פט הדוור בסרט "יצאת כוכב".
ב-2017 שיחק בסרט המלחמה "בן של אם אחרת", המבוסס על סיפור אמיתי בתפקיד פיודור בוריי, עובד כפייה הנמלט מאימת הכובש הנאצי באיי התעלה המוצא מחסה בביתה של אישה מקומית לואיזה גולד באי ג'רזי.
במרץ 2020, במהלך מגפת הקורונה הקליט יחד עם גארי בארלו גרסה כיסוי לשירה של טרייסי צ'פמן "Baby Can I Hold You".
חיים אישיים

בגיל 21, קיטינג התחתן עם איבון קונולי באפריל 1998 וביחד, לזוג יש שלושה ילדים: ג'ק (נולד ב-15 במרץ 1998), מארי (נולד ב-18 בפברואר 2001) ועלי (נולד ב-7 בספטמבר 2005). בני הזוג נפרדו ב-2010, לאחר שקיטינג ניהל רומן והתגרשו רשמית ב-2015.
הוא הכיר את אשתו השנייה סטורם אוכטריץ באוגוסט 2011 והתחתן איתה ב-17 באוגוסט 2015. בנם קופר ארצ'ר קיטינג נולד ב-26 באפריל 2017. בתם קוקו נוקס קיטינג נולדה ב-27 במרץ 2020.
דיסקוגרפיה

Ronan (2000)
Destination (2002)
Turn It On (2003)
Bring You Home (2006)
Songs for My Mother (2009)
Winter Songs (2009)
Duet (2010)
When Ronan Met Burt (2011)
Fires (2012)
Time of My Life (2016)
Twenty Twenty (2020)
Songs from Home (2021)
הערות שוליים

↑  איתמר זהר, שובן של להקות הבנים, באתר הארץ, 10 בדצמבר 2008
↑  איתמר זהר, חבר להקת הבנים "בויזון" נמצא מת במהלך חופשה בספרד, באתר הארץ, 12 באוקטובר 2009
↑  ענת טייכר, קורונה? הכי ניינטיז! כוכבי "טייק ד'את" ו"בויזון" התאחדו לדואט אונליין, באתר הארץ, 21 במרץ 2020
| --- | --- |
בקרת זהויות :  PLWABN: 9810554627905606  BnF: cb140277807 (data)  GND: 123027985  ISNI: 0000 0000 4363 5891  LCCN: no00025034  MusicBrainz: f1cd545b-f17b-4d3a-98de-68b695bfe211  NKC: js20060721013  NTA: 186758820  SUDOC: 159311381  VIAF: 37115690   WorldCat (עם VIAF): 37115690
רוברט גומני

רוברט גומני (בפולנית: Robert Gumny; נולד ב-4 ביוני 1998 בפוזנן שבפולין) הוא כדורגלן פולני המשחק בעמדת המגן הימני בקבוצת אאוגסבורג מהבונדסליגה ובנבחרת פולין.
קריירת מועדונים

גומני גדל במחלקת הנוער של לך פוזנן. בשנת 2016 החל לשחק בקבוצה הבוגרת של המועדון במסגרת ליגת העל הפולנית. בסך הכל ערך 84 הופעות ליגה במדי המועדון, בהן הבקיע שני שערים. בעונת 2016/2017 הושאל לפודבסקידזי ביילסקו-ביאלה מליגת המשנה הפולנית, במדיה ערך 14 הופעות ליגה והבקיע שני שערים.
ב-2 בספטמבר 2020 חתם גומני על חוזה לארבע עונות באאוגסבורג מהבונדסליגה. בשתי העונות הראשונות שלו במועדון ערך 52 הופעות ליגה, בהן ערך שער אחד.
קריירה בינלאומית

ב-11 בנובמבר 2020 ערך גומני את הופעת הבכורה שלו בנבחרת פולין, בניצחון 2-0 על נבחרת אוקראינה במשחק ידידות.
נכלל בסגל נבחרת פולין לטורניר מונדיאל 2022.
הערות שוליים

↑  Langfristig gebunden: FCA verpflichtet Gumny באתר Kicker, ‏ 2 בספטמבר 2020 (בגרמנית)
↑  Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
| נבחרת פולין – מונדיאל 2022 |
| --- | --- | --- |
|  1 שצ'נסני •  2 קאש •  3 ינדז'ייצ'יק •  4 ויטסקה •  5 בדנארק •  6 בייליק •  7 מיליק •  8 ד. שימאנסקי •  9 לבנדובסקי •  10 קריכוביאק •   11 גרוסיצקי •  12 סקורופסקי • 13 קמינסקי •  14 קיביור • 15 גליק • 16 סבידרסקי • 17 זורקובסקי • 18 ברשינסקי • 19 ס. שימאנסקי • 20 ז'לינסקי • 21 זלבסקי • 22 גרברה • 23 פיונטק • 24 פרנקובסקי • 25 גומני • 26 סקורש • מאמן: מיכנייביץ' |  1 שצ'נסני •  2 קאש •  3 ינדז'ייצ'יק •  4 ויטסקה •  5 בדנארק •  6 בייליק •  7 מיליק •  8 ד. שימאנסקי •  9 לבנדובסקי •  10 קריכוביאק •   11 גרוסיצקי •  12 סקורופסקי • 13 קמינסקי •  14 קיביור • 15 גליק • 16 סבידרסקי • 17 זורקובסקי • 18 ברשינסקי • 19 ס. שימאנסקי • 20 ז'לינסקי • 21 זלבסקי • 22 גרברה • 23 פיונטק • 24 פרנקובסקי • 25 גומני • 26 סקורש • מאמן: מיכנייביץ' | פולין |
רוברט גיבסון

| --- | --- |

רוברט גיבסון, 1984
 לידה:  30 באוקטובר 1949  (בן 74) קופרסטאון, ניו יורק
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  Suffolk County Community College  האוניברסיטת הפוליטכנית של מדינת קליפורניה 
 עיסוקים נוספים:  טייס ניסוי
 תקופת השירות:  1978–1996 (כ־18 שנים)
 דרגה:  קפטן בצי ארצות הברית
 זמן שהייה בחלל:  36 ימים, 4 שעות ו-15 דקות
 ביוגרפיה בנאס"א:  רוברט גיבסון
 משימות
 STS-41-B,‏ STS-61-C,‏ STS-27,‏ STS-47,‏ STS-71
    
 עיטורים
  מדליית השירות המצוין של הצי   מדליית השירות העילאי של מחלקת ההגנה  מדליית האוויר (3 פעמים)  צלב התעופה המצוינת  מדליית השרות בווייטנאם
 
רוברט גיבסון (באנגלית: Robert Lee "Hoot" Gibson; נולד ב-30 באוקטובר 1949) הוא טייס קרב ואסטרונאוט לשעבר בתוכנית מעבורות החלל של נאס"א.
קורות חיים

רוברט גיבסון נולד בעיירה קופרסטאון שבמדינת ניו יורק. הוא סיים לימודי בית הספר ולמד הנדסת חשמל בקולג' מקומי אותו סיים בשנת 1966. בשנת 1969 הוא קיבל תואר ראשון בהנדסת אווירונאוטיקה באוניברסיטה הפוליטכנית של מדינת קליפורניה.
בשנת 1969 גיבסון התגייס לצי ארצות הברית ונשלח לקורס טיס. לאחר סיום הקורס הוא נשלח לשרות בדרום-מזרח אסיה. בשנת 1975 הוא חזר לארצות הברית והמשיך את השרות.
שירות בתחום החלל

בשנת 1978 גיבסון נבחר ליחידת האסטרונאוטים של נאס"א. בשנת 1984 הוא השתתף במשימת STS-41-B כטייס. במשימת STS-61-C בשנת 1986 הוא היה מפקד צוות. בשנת 1987 הוא טס בפעם השלישית על סיפון מעבורת החלל אטלנטיס. גיבסון היה מועמד לטיסת STS-46, במהלך הכנות הוא השתתף במרוץ מטוסים ובתאונה טייס משנה שלו נהרג. כתוצאה מכך במשך שנה הוא היה מחוץ להכנות. בשנת 1992 הוא טס בפעם הרביעית כמפקד משימה STS-47 על סיפון מעבורת החלל אנדוור. את טיסתו האחרונה הוא ביצע במסגרת משימה STS-71 כאשר מעבורת החלל אטלנטיס לראשונה התחברה לתחנת החלל מיר הרוסית.
בשנים 1992–1994 גיבסון היה מנהל משרד האסטרונאוטים של נאס"א.
לאחר פרישה מנאס"א

לאחר פרישה מסוכנות החלל גיבסון היה טייס בחברת סאות'ווסט איירליינס. בהתאם לתקנות הוא פרש בגיל 60.
גיבסון המשיך להשתתף במרוצי מטוסים. בשנת 2015 הוא זכה בתחרות לאומית.
גיבסון היה נשוי פעמיים. בשנת 1981 הוא התחתן עם רי שדון, גם היא אסטרונאוטית. לזוג נולדו שני ילדים.
רכס נסקה

רכס נסקה הוא הרכס התת-ימי שניצב לחוף פרו במרכז מפת התבליט של חוף אמריקה הדרומית
רכס נסקה (בספרדית: Dorsal de Nazca) הוא רכס הרים תת-ימי מסוג רכס שאיננו סייסמי (aseismic ridge) שכיוונו מדרום מערב לצפון מזרח השוכן על לוח נסקה מול חופי פרו וצ'ילה.
הרכס מתנשא בממוצע לגובה של 1,500 מטרים מעל לקרקעית האוקיינוס, אורכו מעל ל-1,000 קילומטרים ורוחבו כ-200 קילומטרים. הרכס עובר הפחתה מתחת ללוח הדרום-אמריקאי לאורך חופה הדרומי של פרו. ההפחתה החלה לפני 11.2 מיליון שנים בקו הרוחב 11 דרום. קצב ההפחתה פחת עם השנים מ-75 מילימטרים בשנה (עד לפני 10.8 מיליון שנים) ועד 43 מילימטרים בשנה (מלפני 4.9 מיליון שנים עד ימינו) מעריכים כי כ-900 קילומטרים מהרכס עברו הפחתה. הנקודה שבה הרכס עובר הפחתה בשקע פרו-צ'ילה זזה לאט דרומה. לתזוזה זו השפעה על אזור החוף של פרו ששקע לאחר שהרכס נדד דרומה.
בקו הרוחב 25 דרום, בסמוך לאיי דסוונטוראדס (Islas Desventuradas – "איים חסרי מזל"), מתחבר רכס נסקה לרכס סאלס אי גומס (Salas y Gomez Ridge), הקרוי גם רכס סאלה אי גומס (Sala y Gomez Ridge), שכיוונו ממזרח למערב המתחבר בסופו של דבר לרכס המזרח-פסיפי (East Pacific Rise).
הערות שוליים

↑  רכס שמקורו בנקודה חמה, ולא בהתפשטות קרקעית הים ולכן לא מתחוללים לאורכו רעידות אדמה
↑  The migration history of the Nazca Ridge along the Peruvian active margin: a re-evaluation
שברון (סטטיסטיקה)

שברון (באנגלית: quantile) הוא מונח בסטטיסטיקה, שמתייחס לנקודת חתך שמתחתיה נמצאה החלק ה-q (כאן  0\leq q\leq 1) מהאוכלוסייה.
שברון של משתנה מקרי

יהי  X\sim F משתנה מקרי ממשי. נסמן את פונקציית ההתפלגות המצטברת  F(x)=P\left[X\leq x\right] כאשר P מסמן הסתברות. השברון ה-q של X עבור  0\leq q\leq 1 הוא הערך  \xi _{q}\in \mathbb {R}  כך שמתקיים  F(\xi _{q})=P\left[X\leq \xi _{q}\right]=q 
אם F פונקציה מונוטונית עולה ממש אזי  \xi _{q}=F^{-1}(q).
שברון של התפלגות אמפירית

נניח שדגמנו  n נתונים מהתפלגות כלשהי, לא ידועה. נסדרם בסדר עולה:  \min _{i}X_{i}=X_{1}\leq X_{2}\leq ...\leq X_{n-1}\leq X_{n}=\max _{i}X_{i} ונצייד את הנתונים בהתפלגות אמפירית:  F_{n}(x)={\frac {\#\{X_{i}\leq x\}}{n}}
השברון ה-q הוא המספר  \xi _{q} ש- qn מהנתונים קטנים ממנו או שווים לו. הגדרה זו קצת בעייתית כי לא ברור ממנה איך להתייחס לשברון כאשר  qn\notin \mathbb {Z}  איננו שלם, וישנן מספר גישות לנושא. אחת הגיסות הנפוצות היא ממוצע משוקלל של שני הערכים הסמוכים למספר זה. נסמן  m=\left\lfloor qn+{\frac {1}{2}}\right\rfloor  ואז  \xi _{q}=X_{m}\cdot \left(m+1-(qn+{\frac {1}{2}})\right)+X_{m+1}\left(qn+{\frac {1}{2}}-m\right)
אנו רואים שכאשר  m=qn+1/2\in \mathbb {Z}  אזי  \xi _{q}=X_{m}.
שברון של התפלגות אמפירית > דוגמה

לדוגמה, החציון  q={\frac {1}{2}}. עבור n אי-זוגי ( n=2k+1),‏ מתקיים  m=\left\lfloor {\frac {n}{2}}+{\frac {1}{2}}\right\rfloor =\left\lfloor {\frac {2k+1}{2}}+{\frac {1}{2}}\right\rfloor =\left\lfloor {\frac {2k+2}{2}}\right\rfloor =k+1 
ואז
 ,\xi _{0.5}=X_{k+1}
ועבור n זוגי ( n=2k) נקבל  m=\left\lfloor {\frac {n}{2}}+{\frac {1}{2}}\right\rfloor =\left\lfloor {\frac {2k}{2}}+{\frac {1}{2}}\right\rfloor =k  ואז  \xi _{0.5}=X_{k}\cdot \left(k+1-(k+{\frac {1}{2}})\right)+X_{k+1}\left(k+{\frac {1}{2}}-k\right)={\frac {X_{k}+X_{k+1}}{2}}
שברונים שימושיים

מלבד החציון, שהוא השברון  q=1/2, נפוצים בשימוש גם הרבעונים העליון  q=3/4 והתחתון  q=1/4, עשירונים, אחוזונים ואלפיונים.
רוברט גורמלי

| --- | --- |

תת-אדמירל רוברט גורמלי, 1942
 לידה:  15 באוקטובר 1883 פורטלנד, אורגון, ארצות הברית ארצות הברית
 פטירה:  21 ביוני 1958 (בגיל 74) בת'סדה, מרילנד, ארצות הברית ארצות הברית
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  אוניברסיטת איידהו  האקדמיה הימית של ארצות הברית 
 השתייכות:  הצי האמריקני צי ארצות הברית
 תקופת הפעילות:  1906–1946 (כ־40 שנה)
 דרגה:   תת-אדמירל
 תפקידים בשירות
 מפקד המשחתת סנדס מפקד אוניית המערכה נבדה מפקד זירת דרום האוקיינוס השקט מפקד בסיס הצי בהוואי
 פעולות ומבצעים
 מלחמת העולם הראשונה מלחמת העולם השנייה: קרב גוודלקנל
 עיטורים
  מדליית השירות המצוין  לגיון ההצטיינות
 
רוברט לי גורמלי (באנגלית: Robert Lee Ghormley‏; 15 באוקטובר 1883 – 21 ביוני 1958) היה תת-אדמירל בצי ארצות הברית שפיקד על כוחות בעלות הברית בזירת דרום האוקיינוס השקט במהלך מלחמת העולם השנייה.
ביוגרפיה > ראשית חייו

גורמלי נולד בפורטלנד שבאורגון ב-15 באוקטובר 1883, והיה הבכור מבין שישה ילדים. לאחר שהחל את לימודיו באוניברסיטת איידהו, עבר גורמלי ללמוד באקדמיה הימית של ארצות הברית באנאפוליס, בירת מרילנד וסיים את לימודיו שם ביוני 1906. בשנים שלאחר מכן הוא שירת על סיפון מספר סיירות, וב-1911 התמנה להיות עוזרו האישי של מפקד צי האוקיינוס השקט. ביוני 1913 שב גורמלי לאקדמיה הימית, הפעם בתפקיד ניהולי, וב-1916 עבר לשרת באוניית המערכה "נבדה".
גורמלי שירת בזמן מלחמת העולם הראשונה על סיפון נבדה, וב-1918 הוא קיבל דרגת קומנדר. הוא עבר לשרת בשירות התובלה הימית של הצי, ועל שירותו בתפקיד זה קיבל את מדליית השירות המצוין שנה לאחר מכן. ב-1920 קיבל גורמלי את הפיקוד על סירת המשמר "ניאגרה", ולאחר מכן על המשחתת "סנדס".
ב-1923 התמנה גורמלי לעוזר סגן מזכיר הצי של ארצות הברית, ולאחר שנתיים קיבל את תפקיד קצין מבצעים על אוניית המערכה "אוקלהומה". ב-1927 התמנה גורמלי, אז בדרגת קפטן, לראש מטה הצי האמריקני, תפקיד אותו מילא במשך שמונה שנים. ב-1935 קיבל גורמלי תפקיד ימי נוסף, כשקיבל את הפיקוד על אוניית המערכה נבדה. ב-1938 השלים גורמלי קורס פיקוד מתקדם באקדמיה הימית, וקיבל דרגת אדמירל משנה. לאחר מכן הוא התמנה לתפקיד מפקד אגף התכנון של הצי וסגן מפקד אגף המבצעים. באוגוסט 1940 נשלח גורמלי ללונדון לשמש משקיף ימי מטעם נשיא ארצות הברית פרנקלין רוזוולט.
ביוגרפיה > ההתקפה על פרל הארבור והשלכותיה

ב-7 בדצמבר 1941 ערך הצי הקיסרי היפני התקפת פתע על בסיס הצי האמריקני בפרל הארבור שבהוואי. ההתקפה, והעובדה שמרבית אוניות המערכה של צי האוקיינוס השקט הושמדו בה, הביאו לשינוי בדוקטרינה האסטרטגית והטקטית. עד ההתקפה הסתמך צי ארצות הברית על אוניות המערכה כנשק העיקרי של הלוחמה הימית, ולאחריה, לאחר שמטוסים מנושאות מטוסים הוכיחו את יעילותם, עברה תשומת לבו לכוח האווירי הימי.
בנוסף, מידע מודיעיני שיירטו מפענחי הצפנים של הצי האמריקני העיד שהיפנים מתכננים התקפה על אטול מידוויי, השוכן מערבית להוואי. האמריקנים שאפו להגן על הטריטוריה שלהם ואף לצאת לפעולות נגד היפנים באוקיינוס השקט, והצי האמריקני הפעיל את נושאות המטוסים הבודדות שהיו ברשותו באותה עת כדי לתקוף נקודתית חילות מצב יפנים שהיו פזורים באיי האוקיינוס. בחודשי הקיץ של 1942 תכננו בעלות הברית מתקפה באמצעות כוחות ימיים וכוחות חיל הנחתים של ארצות הברית על איי שלמה, במטרה לכבוש את האיים טולאגי וגוודלקנל, עליהם הקימו היפנים בסיסים אוויריים.
ביוגרפיה > פיקוד על זירת דרום האוקיינוס השקט

בתקופה שלאחר ההתקפה על פרל הארבור ערך הצי האמריקני שינויים בקצונה הגבוהה. אדמירל ארנסט קינג התמנה למפקד צי ארצות הברית, והוא מינה את גורמלי למפקד זירת דרום האוקיינוס השקט החדשה, בהמלצתו של אדמירל צ'סטר נימיץ, מפקדו החדש של צי האוקיינוס השקט. בחירתו של גורמלי לתפקיד זה העלתה תהיות, שכן המועמד האחר לתפקיד, אדמירל ויליאם פיי, היה מנוסה יותר בפיקוד על נושאות מטוסים וגורמלי עצמו לא פיקד על ספינה מאז 1938.
גורמלי לא הצטיין בתפקידו החדש, ותפקודו היה מאופיין בהססנות ובזהירות יתר. התנאים ששרו לאחר המתקפה על פרל הארבור ובחירת איי שלמה ליעד התקיפה הראשון של בעלות הברית הציבו בעיות קשות בפניו, והוא התקשה להביאן לפתרון הולם. אף המעבר הדוקטרינרי מאוניות מערכה לנושאות מטוסים, גודלה העצום של הזירה והעובדה שמרבית שטחה היה אוקיינוס פתוח, דלות המשאבים שהגיעו לזירה והמאבק המתמיד עליהם עם הזרועות האחרות של הכוחות המזוינים של ארצות הברית, הריחוק הגאוגרפי מארצות הברית ושיקולים פוליטיים, תרמו בסופו של דבר להדחתו של גורמלי מתפקידו על ידי נימיץ.
תפקודו של תת-אדמירל גורמלי לקה בפסימיות ובמחסור ברוח לחימה. בשלב התכנון של קרב גוודלקנל, קיבל גורמלי הוראה לפקד באופן אישי על הכוחות בגוודלקנל ובטולאגי, אך בפועל, בזמן הנחיתות באיים החליט גורמלי להישאר במפקדתו בנומאה שבקלדוניה החדשה, מרחק 1,400 קילומטרים מגוודלקנל, וגם בהמשך לא הגיע לאי עצמו.
תפקודו של גורמלי החל להדאיג את נימיץ ואת קינג, ויכולתו לפקד על כוחות בעלות הברית באופן יעיל עמדה בספק. כתוצאה מכך, הדיח נימיץ את גורמלי מתפקידו ב-18 באוקטובר, ומינה תחתיו את תת-אדמירל ויליאם הלסי, שהיה ידוע בנטייתו ההתקפית ובהחלטיות שלו, וכמו כן היה בעל ניסיון עשיר בפיקוד על נושאות מטוסים. הלסי הצדיק את האמון שניתן בו והוביל את כוחות בעלות הברית לניצחון בהמשך המערכה.
ביוגרפיה > סוף הקריירה

לאחר הדחתו עבר גורמלי לשרת בוושינגטון די. סי., ולאחר מספר חודשים קיבל את הפיקוד על בסיסי הצי האמריקני בהוואי. בדצמבר 1944 הוא קיבל את הפיקוד על כוחות הצי האמריקני בגרמניה, תפקיד אותו מילא עד דצמבר 1945. לאחר מכן ישב במועצה הכללית של הצי, ובאוגוסט 1946 פרש משירות פעיל בצי.
תת-אדמירל רוברט גורמלי נפטר ב-21 ביוני 1958, ונטמן בבית הקברות הלאומי ארלינגטון
רכס פלגהאם

| --- | --- |
אין תמונה חופשית
 מידע כללי
 גובה:  1,734 מ' 
 מיקום:  אזור הברית האנטארקטית,
 רכס הרים:  הרי המלכה מוד 
 קואורדינטות:  84°54′00″S 177°25′01″E﻿ / ﻿84.9°S 177.417°E﻿ / -84.9; 177.417
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס פלגהאם(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס פלגהאם
 
רכס פלגהאם או מצוק פלגהאם (באנגלית: Fulgham Ridge) הוא רכס מצוקי צר שאינו מכוסה קרח, בהרי המלכה מוד, באזור חוף דופק, בשטח חסות רוס שבאנטארקטיקה.
אורכו של המצוק 7 קילומטרים.
המצוק מהווה את הגדה הדרומית- מזרחית של קרחון בווין.
גובהו של הרכס 1,734 מטרים מעל פני הים; הרכס הוא האתר ה-2,350 בגובהו באנטארקטיקה.
היסטוריה > מקור השם

שמו של הרכס ניתן לו על ידי הוועדה המייעצת לשמות אנטארקטיים.
הרכס נקרא על שמו של נגד אווירייה ימי (Aviation Boatswain's Mate) דונלד ר. פלגהאם (Donald R. Fulgham), מכוחות הסיוע האנטארקטיים של צי ארצות הברית, אשר השתתף במבצע דיפ פריז בשנת 1964.
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
1 2  הרי אנטארקטיקה לפי גובהם
רוג'ר המונד (שחקן)

| --- | --- |
אין תמונה חופשית
 לידה:  21 במרץ 1936 סטוקפורט, הממלכה המאוחדת 
 פטירה:  8 בנובמבר 2012 (בגיל 76) אילינג, הממלכה המאוחדת 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (1963)  בית הספר בריאנסטון  קולג' עמנואל  בית הספק סטוקפורט 
 פרופיל ב-IMDb
 
ג'ון רוג'ר המונד (באנגלית: John Roger Hammond;‏ 21 במרץ 1936 – 8 בנובמבר 2012) היה שחקן אופי אנגלי שהופיע במספר רב של סרטי קולנוע ותוכניות טלוויזיה.